Underskuddet for 2017 er ifølge Dagens Næringsliv det største siden 2007.

Årsaken til det store underskuddet er blant annet feiringen av kongeparets 80-årsdager, som ga et underskudd på 3,2 millioner kroner, og sikringsprosjektet av kongehusets eiendommer, som ga et underskudd på 6,7 millioner kroner.

Kostbar sikring

NRK har tidligere skrevet at sikringsarbeidene er ventet å koste opp mot 592 millioner kroner fram til de skal være ferdige i 2020.

– Prosjektet har gått over flere år, og skal bedre fysisk sikkerhet på de kongelige eiendommene. Det er blitt spart penger til dette tidligere. Det samme ble gjort da kongeparet feiret 25-årsjubileum og 80-årsdagene i fjor, sier assisterende kommunikasjonssjef Sven Gjeruldsen ved Slottet til Dagens Næringsliv.

Les også: Kan bruke opp mot 592 millioner på å sikre kongelige eiendommer

Dårligste siden 2007

Hver sommer arrangerer Slottet omvisninger fra St. Hans til midten av august. Disse omvisningene ga et overskudd på 2,4 millioner kroner i fjor.

– Utgangspunktet er at disse pengene skal pløyes tilbake i Åpent Slott og nye utstillinger for å styrke denne virksomheten, sier Gjeruldsen.

Lønnskostnadene økte i fjor med 6 millioner til 134 millioner kroner, fordelt på 160 ansatte.

Årsregnskapet til det Det kongelige hoff for 2016 viste et underskudd på nesten fem millioner kroner. Underskuddet på 9,9 millioner kroner i år er det dårligste siden 2007, da underskuddet endte på over 10,5 millioner kroner, skriver DN.

Les også: Kronprinsparet reagerer på oppslag i Se og Hør